Withut (később Euthet néven is) – Witoph – Wrocc(us). – Ennek a „kun” fejedelemnek a neve a kéziratok egyező betűi alapján Witotnak rekonstruálható. Minthogy forrásunk méltóságneveket ad meg személynévként, talán az iduut (idukut) méltóságnévvel, az ujgurok fejedelmének címével egyeztethető. Az ujgurok a karakitaj uralom alatt voltak 1209-ig, amikor fellázadtak és Dzsingisz kánhoz csatlakoztak. Itt azonban a földrajzi helyzet, a szultánnal való szomszédság inkább Kelet-Turkesztánra mutat.