Csak a vatikáni kódexben meglevő utóirat. Ez az utóirat nem Julianustól származik. A benne foglaltak részben szó szerinti kölcsönzések abból a levélből, amelyet két, Damiettában tartózkodó klerikus írt a münsteri kanonokoknak 1221-ben. Ezek leírják „Dávid király” hadjáratát a mohamedán országokban, s utána megjegyzik, hogy Dávid királynak kétszázötvenötezer, nem az ő felekezetéből való és százharminckétezer legválogatottabb harcosa van. Negyven keresztet hordoznak maguk előtt zászló gyanánt, és minden kereszt után tízezer lovas halad. (Kiadva: Zarnke Fr.: Zur Sag e vom Priester Johannes, Neues Archív, 2 [1876] 613-614)