Curthican – Churican, később Churthican. – Dzsocsi öccse, személyét tekintve Csagatáj (Csaadaj) lehetne; az előbbi név azonban ezzel nehezen egyeztethető. Gondolhatnánk a Julianus által is említett Gürkagán méltóságnév romlott alakjára, amely ilyen módon Dzsocsi másik öccsével, Ögödejjel volna egyeztethető. Heissig Korcsi-kánnak olvassa azon az alapon, hogy az elő-ázsiai csapatok parancsnoka Csormagan (Csormakan) korcsi volt, s a név korcsi-kánnak értelmezendő, de a korcsi: tegezhordó tisztség nem volt olyan ismert Európában, hogy ebből megnyugtató módon levezethető volna.