Ornas. – Két várost emlegetnek az európai források e néven; egyik a Don torkolatánál fekvő Tana (lásd Benedictus Polonus); másik Horezm fővárosa: Ürgencs (lásd Julianus). Carpini a kettőt összekeveri, mert a keresztény kazár, orosz és alán lakosság az európai Tanára mutat, a városnak elárasztással való bevétele viszont Ürgencsre, mert Ibn al–Athir szerint ezt foglalták el az Amu–darja felduzzasztásával. Carpini abban is hibázik, hogy nem tesz különbséget a Szir–darja és Amu–darja között.