Omnes Thartari, qui etiam Ungari pagani vocantur. – Ezt a félreérthető szöveget az egyik kézirat omnes Hungari pagani, a másik Ungari pagani változatban adja. Bendefy és Dörrie a Thartari nevet Bascardi-ra javította, ami paleográfiailag nem indokolható. A Thartari név lehet a Tharcani név romlott alakja. A XVI. században a Murom vidéki mescser (magyar) területen tarchanok, baskírok és mozserjanok közül való tatárokat emlegetnek. Kevésbé valószínű, hogy az évekkel előbb a tatár uralom alá került baskír-magyarokat már 1237-ben tatároknak nevezzék.