Kitay, Naymani, Solangi – Salangi, Karakitai sive nigri Kitay, Comani ~ Comana ~ Cavana ~ Cananay Kytay ~ Conana (lásd a 115. l. jegyzetét), Cumae – Tymat – Tumat – Tumacht, Voyrat, Karanity – Karanua, Huyur, Sumoal, Merkyti, Mecriti (lásd a 113. l. jegyzetét), Sarihuiur, Bascart id est Magna Hungaria, Kergis, Cosmir, Sarraceni. Bisermini, Turcomani, Byleri id est Magna Bulgaria, Catora – Korola – Corota – Colona, Tomiti – Comity – Tomity – Thorati (e két utóbbi népnév összetartozását föltételezve, a mongolok által legyőzött kori–tümet népre gondolhatunk, lásd Ligeti MTT 110), Buritabet, Parossiti, Cassi – Sassi (lásd Risch 193,9. jegyzetét), Jakobite, Alani sive Assi, Obesi sive Georgiani, Nestoriani, Armeni, Kangit, Comani, Brutachi qui sunt iudei, Mordui, Torci, Gazari, Samogedi, Perses, Tarci –. Tati, India Minor seu Ethyopia, Circasi, Rutheni, Baldach, Sarti. – Az említett országok és népek közül eddig nem volt szó a következőkről: Kasmír tartomány Északnyugat-Indiában; a kaukázusi népek között említett Cassi–n minden bizonnyal a kabard–cserkesz kaszogok értendők; a jakobita elő-ázsiai keresztény szekta, amely az Isten egységét és Krisztus emberi természetét vallotta; a nesztoriánus keresztény szekta, Nesztoriosz konstantinápolyi pátriárka (meghalt 431) tanítása nyomán azt tanította, hogy Mária nem Isten-szülő, hanem Krisztus- vagy emberszülő volt, s így Krisztusban két személy, isteni és emberi van; a kangli (más néven kangit) a kunoktól keletre lakott török nép, nevének jelentése: szekeres; a zsidó brutachok a kelet-kaukázusi zsidó tat néppel azonosíthatók; tork az úz – gúz – oguz nép orosz neve volt, orosz közlés révén jutott Carpini kéziratába; a szárt eltörökösödött iráni nép Nyugat-Turkesztánban.