Civitas Kitaorum, ubi morabatur imperator ipsorum. – A mai Pekinggel azonos, melynek régi neve Csungtu (mongolul Dzsungdu) volt. Peking volt egyik székhelye a kitajok után Észak-Kínában uralkodó dzsürcsi eredetű Kin-dinasztiának; a császár: Szüan–cung, akit a mongolok Altan kagan néven emlegetnek, 1214-ben adta fel a fővárost. Az éhező észak-kínai (kitat) katonák kannibalizmusáról keleti források is megemlékeznek (lásd: Ligeti MTT 118, 181), Plano Carpini tévesen az ostromló mongolokra vonatkoztatja.